### Beslutning

Godkendt.

### Sagsfremstilling

## Resume og sagens baggrund

Den 1. januar 2025 er ny lovgivning om producentansvar for emballager trådt i kraft. Producentansvaret omfatter udvalgte affaldsfraktioner, hvori emballage indgår. Producenterne skal betale et producentgebyr til kommuner og affaldsselskaber for fraktioner omfattet af producentansvar. Producentgebyret skal fastsættes administrativt den 1. april 2025 og indføres den 1. oktober 2025, hvor producentansvaret i praksis implementeres. I fremtiden vil producentgebyret indgå sammen med de øvrige gebyrer, der fastsættes af Kommunalbestyrelsen i efteråret.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

I august 2022 blev der indgået en bred politisk aftale om udmøntning af det udvidede producentansvar for emballage og engangsplast. Aftalen og den deraf følgende lovgivning skal sikre implementering af EU's emballagedirektiv og EU's engangsplastdirektiv. Formålet med producentansvaret for emballager er, at producenterne skal betale for udgifterne og gøres ansvarlige for håndteringen af emballageaffaldet.

I praksis består affaldet, der indsamles ved husstandene og på genbrugspladserne, af en blanding af emballageaffald og ikke-emballageaffald. Kommunerne/affaldsselskaberne har fortsat ansvaret for at indsamle affaldet, både emballager og ikke-emballager. Borgerne vil således ikke opleve umiddelbare ændringer i, hvordan affaldet håndteres ved husstandene og på genbrugspladserne.

Udgifterne til at håndtere affald består af indsamling, transport og afsætning. Producenterne skal betale for den del af udgifterne, der stammer fra emballageaffaldet. Miljøstyrelsen har fået foretaget sorteringsanalyser af affaldet, og der er herefter fastsat fordelingsnøgler for de enkelte affaldsfraktioner i forhold til emballageaffald og ikke-emballageaffald.

Erna Rasmussen
Den 1. april 2025 skal kommuner/affaldsselskaber fastsætte producenternes betaling (producentgebyr). Dansk Producentansvar foretager ligeledes den første tildeling af kommuner til producenterne den 1. april 2025. Tildeling gælder for perioden 1. oktober 2025 til 31. december 2026.

*Indsamling ved husholdninger – henteordninger*Kalundborg Kommune har indgået en aftale med en ekspert i gebyrberegning, der varetager beregningen af producentgebyret for mere end 22 kommuner i 2025. Denne løsning er valgt for at sikre, at gebyret dækker alle relevante omkostninger forbundet med indsamling og håndtering af emballageaffald. Således vil gebyrreduktioner for borgerne i 2026 være baseret på en veldokumenteret beregning. Alle omkostninger til beregning af producentgebyret indeholdes i producentgebyret.

Gebyret for fjerde kvartal 2025 forventes at være beregnet i marts og vil blive offentliggjort på [adresse] hjemmeside den 1. april 2025. Gebyret for 2026 fastsættes den 1. juni 2025 og vil indgå i takstbladet, som behandles af Kommunalbestyrelsen i forbindelse med budget 2026.

*Genbrugspladser *–* bringeordninger*Producentgebyrerne for genbrugspladser skal beregnes for hver fraktion og kommune. Gebyret dækker de udgifter, som producentorganisationerne skal betale til ARGO. ARGOs beregninger viser, at den økonomiske effekt af at indføre producentansvaret for perioden 1. oktober til 31. december 2025 kan indeholdes i genbrugspladsernes nuværende budget for 2025. Eventuelt overskud/underskud indgår i fastsættelsen af gebyrtaksten for producentansvar fremover.

Erna Rasmussen for 2026 skal fastsættes den 1. oktober 2025 og vil indgå i ARGOs budget, som behandles af bestyrelsen den 20. maj 2025.

## **Økonomiske konsekvenser**

Ingen.